לינוס רואץ'

לינוס ויליאם רואץ' (באנגלית: Linus William Roache; נולד ב-1 בפברואר 1964) הוא שחקן אנגלי. הוא מוכר מהופעתו בתפקיד מייקל קאטר בסדרות הדרמה של רשת NBC "חוק וסדר" (2008–2010) ו"חוק וסדר: מדור מיוחד" (2011–2012). בשנת 2014 גילם רואץ' את המלך אגברט בסדרה "ויקינגים".

ב-2002 היה רואץ מועמד לפרס גלובוס הזהב על הופעתו בתפקיד רוברט קנדי בסרט הטלוויזיה "RFK", וזכה בפרס סטלייט לשחקן המשנה הטוב ביותר על תפקידו בדמות ראלף ויגרם בסרט הטלוויזיה "The Gathering Storm". תפקיד נוסף שלו בטלוויזיה היה בדמות המלך אגברט בסדרה של ערוץ ההיסטוריה "ויקינגים" (2014–2017). בקולנוע הופיע רואץ' בסרטים "כומר" (1994), "כנפי היונה" (1997), "מהומה" (2000), "באטמן מתחיל" (2005) והסרט "נון-סטופ" (2014).

ביוגרפיה
רואץ' נולד בעיר מנצ'סטר. הוא בנם של השחקן ויליאם רואץ' שהופיע באופרת הסבון "קורוניישן סטריט" ושל השחקנית אנה קופר. הוא התחנך בבית הספר בישופ לופה בצ'יצ'סטר, ובבית הספר רידל בקולווין ביי שבצפון ויילס. הוא למד משחק ב-Central School of Speech and Drama.

ב-1975 הופיע רואץ' בסדרה "קורוניישן סטריט" בתפקיד פיטר בארלו, הבן של קן בארלו (הדמות שגילם אביו בסדרה). רואץ' היה חבר בלהקה השייקספירית המלכותית.

בשנות התשעים של המאה העשרים פתח רואץ' בקריירה קולנועית, בעודו ממשיך להופיע בטלוויזיה ועל במת התיאטרון. ב-1994 זכה לשבחים על הופעתו בתפקיד ראשי בסרט "כומר" בבימויה של אנטוניה בירד. הוא המשיך לככב לצדה של הלנה בונהם קרטר בסרט "כנפי היונה" משנת 1997, ושיחק בתפקיד תומאס ויין, אביו של באטמן, בסרט "באטמן מתחיל" משנת 2005. בטלוויזיה גילם את מייקל קאטר, עוזר בכיר לתובע המחוזי בסדרות הטלוויזיה האמריקאיות "חוק וסדר" (2008–2010) ובסדרת הבת "חוק וסדר: מדור מיוחד".

ביוני 2010 הוכרז שרואץ' יחזור לגלם את לורנס קאנינגהם, לצדו של אביו ויליאם רואץ', בסדרה "קורוניישן סטריט". ביולי 2010 לוהק לפיילוט "The Miraculous Year" של רשת HBO.

באפריל 2011 פורסם שרואץ' לוהק לתפקיד ראשי במיני-סדרה של רשת ITV "טיטניק" ששודרה במרץ ואפריל 2012, מועד ציון שנת המאה לטביעתה של הספינה.

בפברואר 2014 החל רואץ' להופיע בעונה השנייה של סדרת הטלוויזיה הפופולרית "ויקינגים" בתפקיד אגברט מממלכת וסקס.

ב-2018 כיכב רואץ' בעונה השביעית של סדרת הטלוויזיה "הומלנד" בתפקיד דייוויד ולינגטון.

 חיים אישיים 
ב-2002 התחתן רואץ' עם השחקנית רוזלינד בנט במלוורן שבווסטרשייר.

פילמוגרפיה
קולנוע
 שנה פרויקט שם באנגלית תפקיד הערות 1985 No Surrender נער מאולסטר 1986 Link לא ידוע ללא קרדיט 1994 כומר Priest האב גרג פילקינגטון 1997 כנפי היונה The Wings of the Dove מרטון דנשר 1998 כדור בלב Shot Through the Heart ולאדו סלימוביץ סרט טלוויזיה 1999 Venice Project הרוזן ג'קו / הרזון ג'קומו Siam Sunset פרי 2000 בסט Best דניס לאו מהומה Pandaemonium סמואל טיילור קולרידג' פרס איבנינג סטנדרד לשחקן הטוב ביותר 2002 בחירתו של הארט Hart's War קפטן פיטר א. רוס 2003 הצלה מעבר לגבול Beyond Borders הנרי באופורד 2003 Blind Flight ג'ון מקרתי מועמדות לפרס באפט"א הסקוטי לשחקן הטוב ביותר 2004 הנשכחים The Forgotten מר שינר רידיק: המסע מתחיל The Chronicles of Riddick Purifier 2005 לשרוד את גיל 12 12 and Holding מר קרגס באטמן מתחיל Batman Begins ד"ר תומאס ויין 2006 A Through M The Voice of the Party משפטו של ג'קי די Find Me Guilty שון קירני עניין של שם The Namesake מר לוסון 2007 Broken Thread ראם 2008 Before the Rains הנרי מורסיונקר ג'ו Yonkers Joe טדי 2009 Out Here in the Fields: The Field on Beach Lane המספר 2012 $upercapitalist מארק פטרסון 2014תמימות Innocence מיילס וורנר נון-סטופ Non-Stop דייוויד מקמילן 2016 ID2: Shadwell Army ויני בארי Barry ביל באומן 2017 Division 19 צ'ארלס לינדן 2018 מנדי Mandy ג'רמיה סנד 2019 The Last Full Measure ויט פיטרסהמרגלות (אנ') A Call to Spy מוריס באקמסטר (אנ') 2022 השוטר שלי My Policeman טום ברג'ס המבוגר The Apology ג'ק קינגסלי

טלוויזיה
 שנה פרויקט שם באנגלית תפקיד הערות 1973–1975 קורוניישן סטריט Coronation Street פיטר ברלו סדרת טלוויזיה 1976 קו אונידין The Onedin Line נער בפרק "Quarantine" 1990 Omnibus וינסנט ואן גוך בפרק "ואן גוך" 1994 Seaforth בוב לונגמן סדרת טלוויזיה (פרק אחד)  1998 Shot Through the Heart ולאדו סלימוביץ סרט טלוויזיה 2002 RFK רוברט פ. קנדי סרט טלוויזיהמועמדות לפרס גלובוס הזהב לשחקן הטוב ביותר The Gathering Storm ראלף ויגרם סרט טלוויזיהזכייה בפרס סטלייט לשחקן המשנה הטוב ביותר 2006–2007 חטוף Kidnapped אנדי ארצ'ר סדרת דרמה 2008–2010 חוק וסדר Law & Order מייקל קאטר סדרת טלוויזיה 2010 קורוניישן סטריט Coronation Street לורנס קאנינגהם סדרת טלוויזיה (4 פרקים) 2011–2012 חוק וסדר: מדור מיוחד Law & Order: Special Victims Unit מייקל קאטר 2012 טיטניק Titanic יו, רוזן מנטון מיני-סדרה The Making of a Lady לורד וולדרהרסט סרט טלוויזיה 2014 ויקינגים Vikings אגברט, מלך וסקס סדרת טלוויזיה הרשימה השחורה The Blacklist Kingmaker בפרק "Kingmaker" 2017 בנקרופט Bancroft טים פרייזר סדרת טלוויזיה 2020–2017 הומלנד Homeland דייוויד ולינגטון סדרת טלוויזיה (23 פרקים) 2022 הרכש החדש The Recruit  סנטור סמות' 2 פרקים TBA שותפים למסע Fellow Travelers הסנטור ווסלי סמית' מיני-סדרה עתידית של שואוטיים

תפקידים בתיאטרון
 טום וינגפילד במחזה "ביבר הזכוכית" מאת טנסי ויליאמס. בימוי איאן הייסטינגס בתיאטרון רויאל אקסצ'יינג' במנצ'סטר (1989)
 ריצ'רד השני במחזה "ריצ'רד השני". בימוי ג'יימס מקדונלד בתיאטרון רויאל אקסצ'יינג' במנצ'סטר (1993)

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:שחקנים ילדים אנגלים
קטגוריה:אנגלים שנולדו ב-1964